Micsoda reflektor elé…
Micsoda reflektor elé álltam, hogy vékony alakom felhőkre szökken
Izgatott árnnyal s karom erdők üstökébe tép?
Micsoda mikroszkóp üvege süt rám, hogy egyéni életem milliószoros
Bánattal érzi ma, hogy ő az egész emberiség?
Ki akasztott nyakamra zsineget, hogy holdnak húzzon az éjszaka egére?
S micsoda vágyak vitorlája két tüdőm lebernyege?
Mért jönnek este szívembe dalt tanulni a tengerek viharai
S tenyerem miért emlékszik Kleopátra puha hajára?...
 

Versek